open-index/open-wikipedia-markdown huggingface dataset:
Parthenopaeus

In mythologia Graeca **Parthenopaeus** (Graece Παρθενοπαῖος) fuit Atalantae Arcadis filius quae eum statim natum in monte Parthenio deseruit quia virginis vitam diutius agere volebat (unde nomen ex *παρθένος* hoc est virgine derivatum). De patre non constatː alii Meleagrum, alii Hippomenen/Milanionem, alii deum Aren tradiderunt. A pastoribus una cum Telepho in eodem monte a matre Auge exposito sublatus Argi adolevit. Atque primo in Mysia cum amico Telepho bellum gessisse dicitur, deinde novae patriae devotus regem Adrastum in expeditione septem ducum contra Thebanos sequitur. Quod oppidum cum oppugnaret prope portam Borealem occisus est, quod fatum omnes septem duces tunc obierunt. Adhuc adolescens et formosissimus erat ita ut et a viris et a feminis amaretur. Filium genuit alias Tlesimenen alias Promachum appellatum, unum ex epigonis qui Thebas post decem annos ceperunt.
## Notae 
## Fontes 
*Aeschylus, *Septem contra Thebas* 526-544
*Euripides, *Phoenissae* 145-153 et 1104-9 et 1153-62. *Supplices* 888-900
*Hyginus mythographus *Fabulae* 70-1, 99-100
*Pausanias, libro nono *Graeciae descriptionis* 18.6 necnon libro tertio 12.9
*Statius, libro nono *Thebaidis*
*Vergilius, *Aeneis* VI.479-80ː *... arua tenebant* //*ultima, quae bello clari secreta frequentant.* //*hic illi occurrit Tydeus, hic inclutus armis*//*Parthenopaeus...*
Categoria:Mythologia Graeca
Ioannes Schmid-Burgk

e spectari potest]] 
**Ioannes** *Hans* **Schmid-Burgk** (natus die 16 Ianuarii 1860 Ratisbonae, mortuus die 6 Ianuarii 1860 in monte Lamberg apud Ruhla in Circulo Wartburg) saltuarius Germanicus fuit. 
## Vita
Schmid-Burgk anno 1896 Allstedt (in Saxonia et Anhaltio) famulus in rebus saltuariis factus anno 1904 in oppidum Ruhla venit. Ibi saltuum dominus declaratus est ut quinque annis post Ysenaci. Vimariae ex anno 1913 consiliarius de iisdem rebus pro rectione ducali proclamatus est. Anno 1922, cum Thuringiae terra politice renata esset, omnibus silvis praeerat. Diu in valle Bermbach in casa saltuariorum vetere vitam degit. Naturae concessit venans. 

## Honores
Die 1 Novembris 1925 Ilmenaviae haud procul a Domo venatoria Gabelbach lapis memorialis in eius honorem positus est. Cui ceremoniae assistebant tam ministri Thuringienses quam collegae multi. Quae omnia disposuit Carolus Großkopf, tunc summus Ilmenaviae saltuarius officialis. Saxulum montibus *Großer Hermannstein* depromptum est, cum tabulam ferro fuso Franciscus Reißmann artifex confecerit. Sic opera, quam Ioannis Schmid-Burgk in campis silvisque servandis dederit, laudetur.

Monumentum alterum autem in pratis inter *Zollstock* et *Altes Hubertushaus* (cum specula *Wachstein*/Ruhla) habeas, quod anno 2007 procellis destructum est. Sed seduli domus Morgenweck operarii ex oppido Wünschensuhl oriundi omnia pulchrum in modum renovaverunt.

## Notae
Terrae motus Afganiae anni 2022

[thumb|[Tabula geographica|Tabula epicentri et lregionis ubi terrae motus sensus est.]]
**Terrae motus Afganiae anni 2022** est terrae motus magnitudinis scalae Richterianae 5.9, qui regionem Khovst iuxta fines Afganiae et Pacistaniae in Afgania die 22 Iunii 2022 factus est. Plus quam mille hominum necavit, et 1500 homines vulnerationibus subiectos sivit secundum nuntios rectionis Taliban.

Officium Coordinationis Rerum Humanitariarum aliaeque organizationes cooperationes internationales in auxilio humanitario dando postulabant.

## Notae 
Categoria:Afgania
Categoria:Terrae motus
Categoria:2022
Dissostichus eleginoides

***Dissostichus eleginoides*** (binomen a Friderico Adamo Smitt anno 1898 statutum) est piscis ordinis Perciformium, qui in aquis oceanorum Pacifici, Atlantici, Indici, necnon Australis sub climate subantarctico habitat, ubi naves piscatoriae eum venantur ad proventum marinum civitatum septentrionalium supplendum.

## Bibliographia 
* Martin A. Collins et al., "The Patagonian Toothfish: biology, ecology and fishery" in *Advances in Marine Biology* vol. 58 (2010) pp. 227-289 
* Karen McVeigh et al., "US accuses UK of exploiting Russia tensions to fish highly prized species" in *The Guardian* (24 Iunii 2022)
* John van den Hoff, "A comparative study of the cephalopod prey of Patagonian toothfish (Dissostichus eleginoides) and southern elephant seals (Mirounga leonina) near Macquarie Island" in *Polar Biology* vol. 27 (2004) pp. 604–612

## Nexus externi 
* M. Lack, G. Sant, "Patagonian Toothfish: Are Conservation and Trade Measures Working?" olim apud *Traffic Network* divulgatum

Categoria:Perciformes
Categoria:Pisces commercii
Categoria:Species animalium
Categoria:Taxa Smitt
Categoria:Taxa 1898
Nazlı Tolga

**Nazlı Tolga Brenninkmeyer**, notior nomine **Nazlı Tolga** (nata Ancyrae die 8 Novembris 1979), est diurnaria Turcico-Batava.

## Biographia 
In Universitate Marmarensi arti diurnariae studebat, et ibidem anno 2001 ad doctoris gradum promota est. Primum die 31 Augusti anni 1998 diurnaria in programmate Kanal D visa est, et hoc programma annis ab 1998 ad 2002 praesentavit, deinde programmata TV (2002-2003), Skytürk (2003-2007), et FOX (a die 3 Septembris 2007 ad diem 14 Iunii 2013). Nominata est optima moderatrix Turcica annis 2011 et 2012 et moderatrix successus maximi Turcica anno 2013.

## Privata vita 
Anno 2013, uxorem eam duxit Laurentius Brenninkmeyerus, negotiator Nederlandicus, in ecclesia cathedrali Sancti Spiritus Constantinopolitana.

Anno 2013 In Brasilia morata, nunc (2017) Londinii habitat.

Loquitur Turcice, Lusitane, Batavice, et Anglice. Sororem et duas filias habet.

## Programmata televisifica 
* *Kanal D Gece Haberleri* ( Kanal D annis 1998-2002);
* *Nazlı Tolga ile Haber Masası* et Skyturk (2004-September 2007);
* *SHOW ANA HABER* (annis 2002-2003);
* *FOX ANA HABER* (annis 2008-2010);
* *Nazlı Tolga ile Fox Ana Haber* (a mense Septembri 2007 - diem 14 Iunii 2013)

## Nota 
## Nexus externi 
* Res.

Categoria:Alumni Universitatis Marmara
Categoria:Diurnarii Nederlandiae
Categoria:Diurnarii Turciae
Capsaicinum

thumb|Capsaicini structura
**Capsaicinum**, nomine systematico **8-methyl-N-vanillyl-6-nonenamidum**, in fructibus generis *Capsici* natura producitur, sicut et alia capsaicinoidea. Inde gignitur caliditas vel  gustativa horum fructuum (a nonnullis sapor, ab aliis dolor censita) quam homines mammaliaque sentiunt. 

## Bibliographia 
; Botanica et oecologica
* G. A. Cordell, O. A. Araujo, "Capsaicin: identification, nomenclature, and pharmacotherapy" in *Annals of Pharmacotherapy* vol. 27 (1993) pp. 330–336 Epitome
* David C. Haak et al., "Why are not all chilies hot? A trade-off limits pungency" in *Proceedings of the Royal Society B: Biological Sciences* vol. 279 (2011/2012)
* Seungill Kim et al., "Genome sequence of the hot pepper provides insights into the evolution of pungency in Capsicum species" in *Nature Genetics* vol. 46 (2014) pp. 270–278
* D. J. Levey et al., "Evolutionary ecology of secondary compounds in ripe fruit: case studies with capsaicin and emodin" in A. J. Dennis et al., edd., *Seed dispersal: theory and its application in a changing world* (CAB International, 2007) pp. 37-58
* Joshua J. Tewksbury et al., "Evolutionary ecology of pungency in wild chilies" in  vol. 105 (2008) pp. 11808-11811

; Pharmacologica et diaetetica
* Kiran D. K. Ahuja et al., "Effects of chili consumption on postprandial glucose, insulin, and energy metabolism" in *American Journal of Clinical Nutrition* vol. 84 (2006) pp. 63-69
* Padmamalini Baskaran et al., "Assessment of pharmacology, safety, and metabolic activity of Capsaicin Feeding in Mice" in *Nature Scientific Reports* vol. 9 (2019) 8588
* Mauro Bortolotti, "Red pepper: an aid for gut functional diseases with pain?" in *Annals of Gastroenterology* vol. 26 (2013) p. 276
* Gyula Mozsik, ed., *Capsaicin and its Human Therapeutic Development*. IntechOpen, 2018. ISBN 978-1-78923-521-0; Textus
* Gaber El-Saber Batiha et al., "Biological Properties, Bioactive Constituents, and Pharmacokinetics of Some Capsicum spp. and Capsaicinoids" in *International Journal of Molecular Sciences* vol. 21 xv no. 5179 (22 Iulii 2020)
* Baskaran Thyagarajan et al., "Capsaicin Protects Mouse Neuromuscular Junctions from the Neuroparalytic Effects of Botulinum Neurotoxin A" in *Journal of Pharmacology and Experimental Therapeutics* vol. 331 (2009) pp. 361-371

; Coquina
* Krista Bustamante et al., "Thermal Degradation of Capsaicin and Dihydrocapsaicin During Cooking" in *Journal of the Arizona-Nevada Academy of Science* vol. 49 (2021), pp. 99-108 JSTOR

Categoria:Capsaicinoidea
Categoria:Sapores
30327 Prembabu

**30327 Prembabu** est parvus et ater asteroides cinguli asteroidum, die 6 Maii anni 2000 in aedibus Laboratorii Lincoln in urbe Socorro, Novo Mexico, Civitatibus Foederatis Americae, auspiciis programmatis exploratorii LINEAR repertus.

Prembabu appellatus est a Saranesh Prembabu, finalista in certamine discipulorum extremi anni ludi secundarii Quaestu Intel Ingeniorum Scientificorum anno 2015 propter inceptum in ingeniaria materiali, qui fuit discipulus ludi Dougherty Valley High School urbis San Ramon civitatis Californiae.

## Notae 
## Nexus externi 
* De (30327) Prembabu (*IAU Minor Planet Center*)
* 30327 Prembabu : Parametra et simulatio orbitae (*JPL Small-Body Database Lookup*)

Categoria:Asteroides anno 2000 reperti
Categoria:Asteroides Cinguli Principalis
Boris

***Boris***, vel ***Borisus*** aut ***Borises***,  est praenomen masculinum, origine Slavicum (in alphabeto Cyrillico Борис scriptum). Probabiliter derivat e vocabulo Turcico quod "lupum" significat seu e radice Slavica **bor-* ('pugnare').

## Homines 
* Sanctus Borisus
* Boris Christoff
* Boris Efimov
* Boris El'cin
* Borisus Godunovius
* Boris Golicyn
* Boris Hmyrja
* Boris Johnson
* 
* Boris Kustodiev
* Boris Mokrousov
* Boris Nemcov
* Boris Ordynskij
* Boris Pasternak
* Boris Polevoj
* Boris Rauschenbach
* Boris Šapošnikov
* Boris Šeremetev
* Boris Skosyrev

### Reges Bulgariae 
* Borises I (rex Bulgariae)
* Borises II (rex Bulgariae)
* Boris III (rex Bulgariae)

## Notae 
Categoria:Praenomina masculina
Categoria:Praenomina Bohemica
Categoria:Praenomina Polonica
Categoria:Praenomina Russica
Categoria:Praenomina Slovaca
Categoria:Praenomina Slovena
Philibertus

***Philibertus*** est nomen proprium ac praenomen masculinum, Theodisca origine, quod e vocabulis *filu* ('multus') et *berhta* ('illustris') ducitur. Hodie usitatum est in Italia (Italice *Filiberto*) atque Francogallia (Francogallice *Philibert*).

## Qui hoc nomen habuerint 
* Felix Antonius Philibertus Dupanloup
* Emanuel Philibertus Sabaudiae

## Qui hoc praenomen habuerint 
* Philibertus Babou de la Bourdaisière, cardinalis
* Philibertus Delorme
* Philibertus Gemeticensis
* Philibertus Orry
* Philibertus Tsiranana

### Duces Sabaudiae 
* Philibertus I Sabaudiae
* Philibertus II Sabaudiae

Categoria:Nomina
Categoria:Praenomina
Categoria:Praenomina masculina
Lucretia (nomen)

***Lucretia*** est nomen et praenomen femininum, origine Latinum. Forma virilis nominis **Lucretius** est.

## Quae hoc nomen habuerint 
* Lucretia, mulier Romana
* Helena Lucretia Cornelia Piscopia

## Quae hoc praenomen habuerunt 
* Lucretia Borgia
* Lucrezia Bori
* Lucretia Garfield
* Lucretia Jochimsen
* Lucretia Medices

* 281 Lucretia, asteroides
* Madama Lucrezia, "statua loquens" Romae

Categoria:Nomina
Categoria:Praenomina Anglica
Categoria:Praenomina feminina
Marianus

***Marianus*** est nomen proprium atque praenomen masculinum quod e praenomine Latino "Mario" originem ducit. ***Mariana*** est forma muliebris.

## Qui hoc nomen habuerint 
* Iosephus Marianus Salas
* Ionuţ Marianus Stroe

## Qui hoc praenomen habuerint 
* Marianus Arista
* Marianus Crociata
* 
* Marianus Gago
* Marianus Golebiewski
* Marianus Gomez
* Marianus Ngouabi
* Marianus Ospina Pérez
* Marianus Paredes
* Marianus Ignatius Prado
* Marianus Rajoy
* Marianus Rumor
* Marianus Šarec
* Marianus Suárez
* Marianus Sârbu
* Marianus Wendt

## Notae 
Categoria:Nomina
Categoria:Praenomina masculina
Lex Aebutia de formulis

Legis actionibus finem dedit, quae in legibus XII tabularum institutae erant.

Nescimus quid dicebat, sed ut dicit Gaius in "Institutionum" libro:

*"Sed istae omnes legis actiones paulatim in odium venerunt. namque ex nimia subtilitate veterum, qui tunc iura condiderunt, eo res perducta est, ut uel qui minimum errasset, litem perderet; itaque per legem Aebutiam et duas Iulias sublatae sunt istae legis actiones, effectumque est, ut per concepta verba, id est per formulas, litigaremus."*

A Sexto Aelio magistratu quodam instituta, actiones iuris consultorum procuratorumque augebat in iudicio.

## Fontes 
* A. Gellii XVI 10
* *The Roman Law Library*

Categoria:Leges Romanae
Universitas Nationalis Meridionalis

**Universitas Nationalis Meridionalis**, vulgo *Universidad Nacional del Sur* est universitas publica Argentinae anno 1956 in  constituta; quae urbs ad oram Atlanticam in partibus meridianis provinciae Studentium fere 24 000 habet. Aphorismum "Ardua veritatem" (ut Latine "per ardua ad veritatem" dixerimus) praefigit. Ex  conversa est, quod ab anno 1948 in eadem urbe florebat.
## Campus 
Domus principalis sita est via Alem 1253, cum multitudine laboratoriorum et bibliotheca centrali. Ante aedificium autem puteus invenitur cuius statuam Lola Mora artifex sculpsit.

In trivio stratarum 12 de Octubre et San Juan domus quaedam est ubi humanitatibus, oeconomiae, geographiae, periegesi et arti administratoriae studere potueris. In tribu autem cui nomen *Altos del Palihue* sarti et tecti conservantur studiosi in agronomia et iuribus. Ibidem exercendi causa terra cultivatur in agro apud scholam praetitulatam *Escuela de Agricultura y Ganadería Ing. Agr. Adolfo J. Zabala*.

Rectio universitaria autem ad viam Colon 80 sita est. Ad angiportus Alem 925 villa colonialis patet rebus culturalibus. Insuper opus fundatum universitarium (FUNS) et domum Almae Matris editoriam (EdiUNS) hic habemus. Denique vacat aedificium ad viam 11 de Abril 445 schola superior in negotiationibus, *Escuela de EGB* (usque gradum tertium) et *Escuela Normal Superior*.
## Facultates 
Ecce sedecim facultates quibus universitas studiorum componuntur:

# de scientiis socialibus
# de mathematica
# de physica
# de chemia
# de geologia
# de chemia technica
# de scientiis sanitariis
# de administratione
# de informatica
# de ingeniaria generali
# de electronica in technologiis et computatris
# de re periegetica, geographia et architectura
# de agronomia
# de biologia, biochemia et pharmacologia
# de oeconomia
# de iurisprudentia

## Notae 
## Bibliographia 
thumb|Aedificium principale Universitatis Nationalis Meridionalis
* *Estatuto de la Universidad Nacional del Sur*. Bonaëropoli: Secretaría de Estado de Cultura y Educación, 1968.

## Nexus externi 
* Pagina interretialis VIAF
* Universitatis pagina interretialis 

Categoria:Universitates Argentinae
Categoria:Constituta 1956
Carolus Richter

**Carolus Franciscus**, vulgo *Charles Francis* **Richter** (Overpeck in oppido Ohii natus die 26 Aprilis 1900; Pasadenae mortuus die 30 Septembris 1985) fuit seismologus et physicus Civitatum Foederatarum. Scalam Richterianam anno 1979 primus invenit.

Alma mater eius fuit Universitas Stanfordiensis; professor Instituti Technologiae Californiensis meruit. Atheos et naturista erat.

## Notae 
## Bibliographia 
* Susan Elizabeth Hough, ''Richter's Scale: Measure of an Earthquake, Measure of a Man*. Princetoniae, 2007 Exemplar mutuabilis
* Ann Scheid, "Charles E Richter - How It Was"
* Henry Spall, "Charles F. Richter - An Interview" apud *USGS''

## Nexus externi 
Categoria:Physici Civitatum Foederatarum
Categoria:Alumni Universitatis Stanfordiensis

Categoria:Sismologi
Categoria:Professores Instituti Technologiae Californiensis
Diastole

**Diastole** est vocabulum a Graeco mutuatum, nam διαστολή, quippe quae a διαστέλλω 'diduco, divido, dispono' [δια- (cf. *dis-*) + στέλλω 'instruo, adparo'] ducta sit, apud Graecos multos usus et sensus habebat, quamquam apud Romanos, quantum sciamus, perraro invenitur. Ex sensibus elementariis (quae sunt 'dilatatio, distractio, extensio; distinctio, divisio') orti sunt non solum usus medicorum ('motus cordis et arteriarum') et grammaticorum ('prolongatio syllabae in pronuntiatione') et musicorum ('distinctio; mora'), sed etiam usus scribarum ('interpunctio') et narratorum ('distincta explicatio'), ad quem pertinet Servii adnotatio ad Vergilii *Georgica*: "ad diastolen ait aridam.",

Quod ad usum hodiernum attinet, duae potissimum significationes sunt:
# apud cardiologos diastole ad remissionem ventriculorum in palpationum vicissitudine refertur
# in sermone scriptorio diastole ad interpungendi rationem refertur.  

## Notae 
## Bibliographia 
* White, D. S. (1953) Troas, reliquias Danaum atque immitis Achilli (Aen. I,30). *Clssical Journal* 49: 23-24.
Canalis mediterraneus

[thumb|[Tabula geographica|Tabula **canalis mediterranei**]]
**Canalis mediterraneus** (Theodisce *Mittellandkanal*) est foederalis viae aquariae Germanicae pars, quae flumina Rhenum, Visurgem, Albem, atque Viadrum coniungit.

Canalis mediterraneus, in toto 325.7 chiliometra longus, pertinet a canale Tremonia-Amisia in occidente ad Albem prope Magdeburgum in oriente. Assecuti sunt in occidente Rhenus per canales Tremonio-Amisia et Rhenus-Herna ac Vesalia-Datteln, in oriente Viadrus per canales Albio-Habala et Viadro-Habala ac Viadro-Spreha. Canales ramei ad Ansibarium, Hannoveram, Hildesiam et Salem Cancellum adducent. Per canalem Albis lateralem ad portum Hamburgium via breve pervadere potest.

Canalis mediterraneus cum aquaeductibus Mindae Visurgem, Magdeburgi Albem traducitur. Canalis latitudine 43 metrorum et altitudine 4 metrorum omnibus pro navibus onerariis fluviatilibus hodiernis aptus est.

Aqua canalis cum machinis antliae Mindae Magdeburgique e Visurgi aut Albi hauritur. Ad canalem cum quantitate aquae sufficienti semper providere moles Adranensis constructa fuit.

## Notae
## Nexus externi 
Categoria: Canales Germaniae
Diastole (cardiologia)

thumb|Cor inter diastolen ventricularem.
: *Vide etiam paginam discretivam* 
**Diastole**, pars cycli cardiaci, est in opera cordis tempus relaxationis musculi cardiaci inter palpitationem cordis, in quo ventriculi cordis sanguine replentur. Nam sanguis oxygeniosus ex pulmonibus per atrium sinistrum in ventriculum sinistrum influit. Ex venis circulationis maioris sanguis per atrium dextrum in ventriculum dextrum influit. Contrarium diastoles est systole. 

Incipit diastole, ubi ventriculi destitit contractio et coepit relaxatio cum dilatatione. Arterioventricularibus clausis valvis pressio ventricularis sub pressionem atrialem relaxatur. Atrioventricularibus hac de causa apertis valvis sanguis in atrio coactus in ventriculum transire potest.

## Etymologia 
Vocabulum *systole* mutuata est a verbo Graeco διαστολή 'dilatatio', quae vicissim a διά 'de-' + στέλλειν 'mittere' derivatur.

* Systole

## Bibliographia 
* Fahlke, Christoph; Linke, Wolfgang A.; Raßler, Beate; Wiesner, Rudolf J. (2008) *Taschenatlas Physiologie*. Elsevier. 
* Malsch, Gabriele (1999) Systole - Diastole: Motus cordis - Motus in omnibus : zur Geschichte eines Begriffspaars. *Archiv für Begriffsgeschichte* 41: 86-118.
* Widmaier, Eric P. (2014) ''Vander's Human Physiology: The Mechanisms of Body Function.'' McGraw Hill.

Categoria:Cordis physiologia
Categoria:Cor
Categoria:Vasa sanguinea
Systema limbicum

**Systema limbicum** est pars cerebri humani, quod imprimis ad motus animi et memoriae formationem refert.

Compositum est systema limbicum ex partibus cerebri diversibus, ut neocorticis et archicorticis et palaeocorticis, velut quorumque nucleorum cerebri. Structurae systematis limbici valde variabiles sunt. Per exemplum, partes archicorticales lamina sexpartita carent. Partes momemti maximi systematis limbici sunt hippocampus, gyrus parahippocampalis cum area entorhinali, gyrus dentatus, gyrus cinguli, corpus mammilare, corpus amygdaloideum. Inter se structurae dictae *circulum Papezianum* formant. Nimirum nexus cum aliis cerebri regionibus exstant, cum neocorticalibus, thalamo, trunco cerebri. Quo fit, ut systema limbicum informationis vecturam inter structuras mesencephales, diencephales, neocorticales permittit. Ope nexuum hypothalami etiam systema autonomicum alligatur, ut nexus inter motus animi et corporis organa interna effici queant.

## Notae 
* Motus animi

## Nexus externi 
* *Queensland brain institute* de systemate limbico 

!
Carolus Figulus

**Carolus Figulus**, qui medio saeculo XVI floruit, origine ut videtur Francicus, fuit grammaticus linguarum Graecae et Latinae. Discipulus Philippi Melanchthonis, Confluentibus in Germania habitavit. Coloniae de libris edendis tractavit cum Euchario Cervicorno et Iohanne Schoenstenio: hic versionem Hesiodeam a Figulo factam divulgari curavit. Figulus Lutetiae ante annum fere 1540 apud cardinalem episcopum Ioannem Bellaium operam dedisse censetur quem "dominum suum clementissimum" nuncupavit.

Annis 1540 et 1541 dialogos Latinos de re botanica, de piscibus, de mustelis, de avibus in usum Latinistarum tironum edidit. 

## Scripta 
* 1540 (interpres) : *Hesiodi Ascraei Opera et dies, interprete Carolo Figulo*. Coloniae: in officina Nicolai Bastoniensis, impensis M. Iohannis Schoenstenii 
* 1540 : *Dialogus qui inscribitur botanomethodus*. Coloniae: apud Iohannem Schoenstenium 
* 1540 : *Mustella*. Coloniae: ex officina Eucharii Cervicorni 
* 1540 : *Ἰχθυολογία seu Dialogus de piscibus*. Coloniae: ex officina Eucharii 
* 1541 : *Πετεινολογία sive Dialogus de avibus Donati*. Coloniae: ex officina Eucharii Textus

## Notae 
## Bibliographia 
* Brigitte Gauvin, "Carolus Figulus: Ichtyologia" in Brigitte Gauvin, Marie-Agnès Lucas-Avenel, edd., ''Inter litteras et scientias, recueil d'études en hommage à Catherine Jacquemard* (Cadomi: Presses universitaires de Caen 2019) pp. 33-63

## Nexus externi 
* "Figulus, Carolus" apud *Noscemus''

Categoria:Nati saeculo 15 aut 16
Categoria:Mortui saeculo 16
Categoria:Grammatici
Categoria:Eruditi Germaniae
Categoria:Eruditi Franciae
Categoria:Interpretes Graeco-Latini
Castellum Shuri

thumb|Aedificium Palatii Shuri
thumb|Visio ex caelo castelli Shuri
thumb|Carta structurae castelli Shuri
thumb|*Shureimon*, prima porta
**Castellum Shuri** (Iaponice: *Shuri-jyō* (首里城) et lingua Okinawaënsi: *Sui Gushiku*) est castellum in urbe Naha Okinawae situm, quod sedes regni Ryūkyū fuit ab anno 1429 usque ad annum 1879, quo aetate Meiji Imperio Iaponico concessum est. 

Aedificium Palatii Shuri, anno 1715 exstructum et calamitate Secundi belli mundani anno 1945 maxima ex parte destructum, anno 1992 summo opere denuo aedificatum est. Ruina autem castelli anno 2000 in Patrimonium totius mundi regesta est.

Tamen sex aedificia incendio die 31 Octobris 2019 iterum destructa sunt. Nunc populus et Okinawae et Iaponiae operam dat, ut in pristinum statum restituantur.

## Notae 
## Nexus externi 
*Situs publicus (Iaponice)
* *Shurijo Castle Park – Das königliche Schloss des Königreichs Ryukyu*. Apud: Visit-Okinawa.com
* Sören Kittel: *Shuri, ein verbranntes Symbol*. Apud: Welt.de, 31 Octobris 2019
Categoria:Aedificia Iaponiae
Categoria:Domus principales
Categoria:Okinawaënsis
Categoria:Loci hereditatis mundialis in Iaponia
Diastole (interpunctio)

thumb|upright=0.25|Diastole
: *Vide etiam paginam discretivam* 
**Diastole** sive **hypodiastole** est interpungendi ratio, qua impediatur ambiguitas forte creata vicinorum verborum nexu, sicut: si quis ΕΣΤΙΝΑΞΙΟΣ dicat scriptione continua usus velitque hanc phrasin ΕΣΤΙΝ ΑΞΙΟΣ 'est dignus' (nec ΕΣΤΙ ΝΑΞΙΟΣ 'est Naxius') intellegi, scribat ΕΣΤΙΝ⊃ΑΞΙΟΣ usus diastole, quam Diomedes ita describit: "dextera pars circuli ad imam litteram adposita."

## Notae 
## Bibliographia 
* Müller, Rudolf Wolfgang (1964) *Rhetorische und syntaktische Interpunktion: Untersuchungen zur Pausenbezeichnung im antiken Latein.* Eberhard-Karl-Universität.   

Categoria:Interpunctio
Categoria:Palaeographia
Suсhyi Tašlyk

**Suсhyi Tašlyk** vel **Tašlyk Siccus** (Ucrainice Сухий Ташлик) est oppidum 997 incolarum (anno 2001) in districtu Holovanivskensi, in orientali parte regionis Kirovogradensis Ucrainae. Nomen oppidi, ex lingua Tatarica illatum, est commune quibusdam rivis eiusdem terrae. Oppidum autem ipsum situm est ad superiorem cursum rivi Tašlyk Minoris, qui ad systema fluviale Hypanis pertinet.

## Historia
Circa annum 1760 in Tašlyk Sicco, tum provincia militari Nova Serbia comprehenso, advenae Valachi consederunt.

## Populus
Anno 2001 lingua Ucrainica censa est nativa paene omnibus incolis Tašlyk Sicci  (95.3 centesimae), paucis tamen Russica (2.4 centesimae), Dacoromanica (1.2 centesimae), aut Armenia (1.0 centesima).

## Notae
Categoria:Loci habitati Ucrainae
Categoria:Regio Kirovogradensis
Danny Phantom

***Danny Phantom*** ("Danny Spiritus") est series televisifica animata quae ad liberos oriuntur in Civitatibus Foederatis et in Britanniarum regnum. Series a Christiano animatore Butch Hartman in Angelopolis creata est et in Nickelodeon retiacula ab 2004 ad 2007 ventilata est. Series versatur circa Danielem Gulielmus "Danny" Fenton ("Danny Spiritus"), adulescens 14 annorum, qui vires phantasiae acquirit sed cum illis et vita sociali certat. Alia ingenia sustentantia possidet parentes Ioannea et Magdalena Fenton, sororem Jasmine Fenton, et amicis Samantha Manson et Tucker Foley.

Ob aetatem primas, spectaculum cultus consecutus est, maxime eleifend et adultis constans.

## Notae 
Categoria:Programmata televisifica Civitatum Foederatarum
Categoria:Televisio in Britanniarum Regno
Categoria:Programmata televisifica 2004
Categoria:Series animata
Daniel Gulielmus "Danny" Fenton

**Danny Spiritus** (Anglice *Danny Phantom*) est heroicus et phantasticus alter-ego **Danielis Gulielmi "Danny" Fenton** (Anglice *Daniel William "Danny" Fenton*), superheros, primus et titulus character Nickelodeonis animatae seriei televisificae *Danny Phantom*, a Butch Hartman, Shannon Tendell, et Stephani Silver excogitatus. Danny Spiritus a Davide Kaufman vocatur.

Danny vires suas accipit per accidens cum portae larvae parentum. Per seriem, Danny vires suas superare contendit dum vitam scholam conpensat et proprias teenage affectus. Puer Christianus quattuor annorum in Civitatibus Foederatis Americae habitat.

Parentes eius Ioannes et Magdalena Fenton, et soror eius maior Jasmine Fenton. Duos amicos optimos habet, Samantham Manson et Foley Tucker.

In tenniludio ludius Naomi Osaka eum ad primum amorem studium in colloquio cum *Teen Vogue* refert.

## Notae 
Categoria:Angelopolis
Categoria:Personae ficticiae
Categoria:Superheroes
Prunus spinosa

***Prunus spinosa*** est species plantarum florentium generis *Pruni* et familiae Rosacearum, quae ex Europa, Asia Occidentali, et locis in Africa Septentrionali et Occidentali exoritur. Sparsim quoque in Nova Zelandia, Tasmania, et orientali America Septentrionali naturalizata est.

## Notae 
## Nexus externi 
Categoria:Fructus
Categoria:Prunus
Categoria:Saepimenta
Categoria:Species plantarum
Categoria:Taxa Linnaei
Categoria:Taxa 1753
Maria I (regina Portugalliae)

**Maria I** (nata die 17 Decembris 1734 Olisipone, obiit die 20 Martii 1816 in urbe Rivi Ianuarii), interdum cognominibus *Pia* vel *Insana* appellata, fuit regina Portugalliae et Algarbiae ab anno 1777 usque ad annum 1815, et inde ab anno 1815 exeunte usque ad mortem regina Coniuncti Portugalliae, Brasiliae et Algarbiae Regni. Fuit maxima natu e filiis regis Iosephi I eiusque uxoris Mariae Annae Victoriae. Maria cum progrediente aetate in insaniam incidisset, filius eius minimus natu, Ioannes, ab anno 1792 usque ad eius mortem officio regentis fungebatur.

## Notae 
## Nexus externi 
Categoria:Mulieres
Categoria:Nati 1734
Categoria:Mortui 1816
Categoria:Reges et Reginae Portugalliae 
Categoria:Portugallia
Categoria:Brasilia
Melampyrum nemorosum

***Melampyrum nemorosum*** (binomen a Linnaeo anno 1753 statutum) est species plantarum generis *Melampyri* familiae Orobanchacearum. In Europa passim et in Siberia in regione Ircutensi in marginibus silvarum et pratis umidis saepissime gignitur. 

## Descriptio
Herba 15—50 cm altitudinis, flores laete flavos oblongos habet, sed bracteas violaceas, unde multis flores bicolores videntur.

## Nomina vulgaria
Nomina Slavica orientalia saepe de floribus bicoloribus dicunt: *Ioannes Mariaque, Ioachimus et Anna, frater sororque, dies et nox, avi aviaeque* etc.

## Nexus externi 
* 
* *Melampyrum nemorosum* ("Ioannes Mariaque") in *Encyclopaedia Russica Magna*

Categoria:Lamiales
Categoria:Taxa Linnaei
Categoria:Taxa 1753
Categoria:Species plantarum
Categoria:Flora Europae
Categoria:Flora Russiae
Bractea

[thumb|*[Taraxacum officinale|Taraxaci officinalis* bracteae]]
**Bractea** est plantae pars; folium mutatum est, cuius in axilla flos aut inflorescentia sedet. 

Plantae plures bracteas minores, quam folia cetera, habent; nonnullae et omnino bracteis carent (haec *ebracteatae* appellantur), nonnullae autem, ut *Euphorbia pulcherrima* vel *Melampyrum nemorosum*, bracteas magnas et laete coloratas habent. 

Secundum formam bracteae distinguuntur acuminatae, concavae, ellipticae, lanceolatae, lineares, ovales, peltatae, petaloideae, oblongae, ovatae, squamiformes, subulatae etc.

## Notae 
## Nexus externi
* Bracteatarum definitio in *dictionary.com* 
* De bractea in  *Lexico encyclopaedico Brockhaus et Efron* 

Categoria:Anatomia plantarum
Categoria:Morphologia plantarum
Buga (discretiva)

***Buga*** esse potest
##### Nomen geographicum
*Flumina:

:* **Buga Occidentalis** vel **Buga** sine explicationibus, flumen Ucrainae et Rutheniae Albae et Poloniae
:* **Buga Meridionalis**, antiquitus **Hypanis**, flumen Ucrainae
:* **Buga**, flumen Baschkiriae

*Urbes
:* **Buga** vel **Boga**, urbs Italiae

##### Nomen non geographicum
* **BUGA** est versio compendiaria expositionum horticulturalium nationalium Germanicarum

## Notae
Michael Rolle

**Michael Rolle** (Ambertae die 21 Aprilis 1652 natus; mortuus Lutetiae die 8 Novembris 1719) mathematicus Gallicus fuit. Maxime notus est quia, anno 1691, in casu particulari realium polynomialium variabilium declaravit, declaravit theorema, cuius sui nominis appellatur. Ei quoque debemus notationem normae hodiernae ad indicandam radicem n-esima x:

:\sqrt[n]{x}

## Nexus externi 
Categoria:Nati 1652
Categoria:Mortui 1719
Categoria:Mathematici Franciae
Ponerologia

**Ponerologia** (Graece πονηρός 'malum' + -λογία 'studium, cognitio') in theologia est cognitio mali. Maiores huius studii provinciae sunt natura mali, origo mali, et coniunctio mali divinaeque rectionis.

Carolus Immanuel Nitzsch suum *System der christlichen Lehre* ('Systema Doctrinae Christianae') in tris partes maiores anno 1849 digessit, quas agathologiam (doctrinam boni), ponerologiam (doctrinam mali), et soteriologiam (doctrinam salvationis) appellavit. Ponerologiam porro in peccatum et mortem divisit.

*Ethica
*Peccatum originale
*Ponerologia politica
*Theodicaea

## Notae
## Bibliographia
*Dąbrowski, Kazimierz. 1973. *The Dynamics of Concepts.* Londinii: Gryf Publications.
*Łobaczewski, Andrzej. 2006. *Political Ponerology: A Science on the Nature of Evil Adjusted for Political Purposes.* Grande Prairie: Red Pill Press.
*Theurich, Henning. 1975. *Theorie und Praxis der Predigt bei Carl Immanuel Nitzsch.* Gotingae: Vandenhoeck und Ruprecht. ISBN 3525874707.

## Nexus externi
Categoria:Aestimatio
Categoria:Philosophia religiosa
Categoria:Quaestiones philosophiae moralis
Tecmessa

thumb|Tecmessa Eurysacem in sinu ferens Aiacem taedio vitae confectum adloquitur. Pictura Iacobi Carstens.
In mythologia Graeca **Tecmessa** fuit filia Phrygum regis Teleutae. Bello Troiano ab Aiace Telamonio capta filium Eurysacem ei peperit. Amorem Aiacis sic memorabat poeta Latinus Horatiusː

: *movit Aiacem Telamone natum               
:*forma captivae dominum Tecmessae*

In tragoedia Sophoclea *Aiax* inscripta Tecmessa filio Telamonis persuadere frustra conabatur ne sibi mortem conscisceret.
## Fontes 
*Horatius, *Carmina* II.4.5-6
*Sophocles, *Aiax*
## Plura legere si cupis 
**Looking at Ajax'' (a Davido Stuttard curatus), Bloomsbury Academic, 2019. Nonnullae paginae apud Guglum librorum Recensio critica
Categoria:Mythologia Graeca
Categoria:Bellum Troianum
Saša Sokolov

**Alexander Vsevolodi filius Sokolov**, ut **Saša Sokolov** notus, die 6 Novembris anno 1943 Ottaviae natus, est scriptor Russicus.

## Vita
In legatione Sovietica Canadae natus, ab anno 1946 Moscuae habitabat; postea Turcomanniae et in regione Calininensi et in territorio Stauropolitano laborabat; ab anno 1975 in Austria, ab anno 1976 in Civitatibus Foederatis, ab anno 1977 civis Canadensis.

## Opera
Aliquot narrationes breves annis 1967-1968 edidit. Prima mythistoria (vel, ut ipse dicit, poema oratione soluta scriptum) *Школа для дураков* (*Ludus litterarum fatuis educandis*) anno 1973 confecta est, anno 1976 Sicagi edita; secunda, *Между собакой и волком* (*Inter canem et lupum*), anno 1980; tertia, *Палисандрия* (*Palisandria*), anno 1985. Anno 2011 etiam tria poemata in libro *Triptycho* nominato edidit.

## Notae
## Nexus externi
Categoria:Auctores Russici
Categoria:Incolae Moscuae
Categoria:Incolae Unionis Sovieticae
Categoria:Scriptores Russiae
Categoria:Scriptores Canadae
Reges Daniae

[thumb|upright=0.8|[Vexillum regium Daniae, quod saeculo tertio decimo in usu erat.]]
[thumb|upright=0.8|Imago anno fere [1400 picta vexillum Daniae *Dannebrog* ostendit.]] 
[thumb|upright=0.8|Vexillum [Daniae est veterrimum vexillum adhuc in usu publico.]] 
Hic index regum Daniae commemorat eos tantum reges qui re vera ac profecto vixerunt. Omnes, qui ante eos regnavisse dicuntur, in numerum principum fabulosorum ascribendi et habendi sunt.

## Regnum Daniae 
### Domus Iellingorum 
* Gormus *Grandaevus* (935-958 aut 964)
* Haraldus I *Caerulidens* (958 aut 964-985)
* Sveno I *furcatae Barbae* (986-1014)
* Haraldus II (1014-1018)
* Canutus I *Magnus* (1018-1035)
* Hardecanutus (1035-1042)
* Magnus *Bonus* (1042-1047)

### Domus Estridsen 
* Sveno II *Estridae filius* (1047-1076)
* Haraldus III *Hen* (1076-1080)
* Canutus II *Sanctus* (1080-1086) 
* Olaus I *Fames* (1086-1095)
* Ericus I *Ejegod* (1095-1103)
* Nicolaus (1104-1134)
* Ericus II *Emune* (1134-1137)
* Ericus III *Agnus* (1137-1146)
* Sveno III et Canutus III (1146-1157)
* Valdemarus I *Magnus* (1154-1182)
* Canutus IV (1182-1202)
* Valdemarus II *Victor* (1202-1241)
* Ericus IV *Aratrinummus* (1241-1250)
* Abel (1250-1252)
* Christophorus I (1252-1259)
* Ericus V *Glipping* (1259-1286)
* Ericus VI *Menved* (1286-1319)
* Christophorus II (1320-1326)
* Valdemarus III (1326-1329)
* Christophorus II iterum rex (1329-1332)
**Interregnum** (1332-1340)
* Valdemarus IV *Atterdag* (1340-1375)

### Domus Folkungorum 
* Olaus II (1376-1387)

### Domus Estridsen 
* Margaretha I (1387-1412)

### Domus Pomeraniae 
* Ericus VII Pomeranus (1396-1439)

### Domus Wittelsbacensis 
* Christophorus III Bavarus (1440-1448)

### Domus Oldenburgensis 
* Christianus I (1448-1481)
* Ioannes (1481-1513)
* Christianus II (1513-1523)
* Fridericus I (1523-1533)
:*Interregnum* (1533-1534)
* Christianus III (1534-1559)
* Fridericus II (1559-1588)
* Christianus IV (1588-1648)
* Fridericus III (1648-1670)
* Christianus V (1670-1699)
* Fridericus IV (1699-1730)
* Christianus VI (1730-1746)
* Fridericus V (1746-1766)
* Christianus VII (1766-1808)
* Fridericus VI (1808-1839)
* Christianus VIII (1839-1848)
* Fridericus VII (1848-1863)

### Domus Glücksburgensis 
* Christianus IX (1863-1906)
* Fridericus VIII (1906-1912)
* Christianus X (1912-1947)
* Fridericus IX (1947-1972)
* Margareta II (1972-2024)
* Fridericus X (2024- )

## Notae 
*Historia Daniae
## Nexus externi 
* *Kongerækken* (series regum Daniae) 

Daniae reges
Categoria:Incolae Daniae
!
Monato

***Monato*** est periodicum mensuale lingua Esperantica scriptum ubi commentationes de politica, cultura, oeconomia vulgantur. Fabricatur in Belgio et legitur in sexaginta quinque terris.

Omnia orginaliter Esperantica sunt neque res antea linguis vernacularibus pactae convertuntur. Apparuit editio princeps die 15 Ianuarii 1980, cum idiomatis Zamenhofiani fautores iam anno 1979 consilium de ephemeridibus novis faciendis cepissent. Stephanus Maul et Paulus Gubbin moderatores maioris momenti habendi erant. 

Nostris temporibus autem cuncta a laicis ex omni orbe terrarum oriundis componuntur. Nimirum res ibi tractatae scriptorum patria dependent. Nunc autem praeter versionem chartaceam et aliae electronicae venum dantur atque offeruntur.

Societas editoria appellatur *Vlaamse Esperantobond* (Flandra Esperanto Ligo/FEL).
## Nexus externi 
* situs proprius
* archivum 
## Notae
Categoria:Constituta 1980
Big Al

]]
**Big Al** fuit allosaurus fragilis. Hodie valde notus est quia invenimus ossa eius optime servata. Anno 2020 *Allosaurus jimmadseni* nomen suum officiale accepit. Statim exemplaria *Big Al* et *Big Al alter* isti novae speciei sunt adscripta. 

## Vita
Perspicientes ossa eius, possumus multa scire de vita eius.  
Ille numquam potuit fieri infeliciter adultus quia est vulneratus pluries: primum, cum appropinquaret allosauro feminino ut coirent, allosaurus femininus eum vehementer affecit et compluria ossa adhuc iuvenis Big Al sunt fracta; denique, cum venaretur, fame scilicet oppressus, rursus est vulneratus in ungue. Infectio dira unguis eius fuit letalis: defessus vulneribus fameque cecidit humi et mortuus est.
## Praesentatio
*Ossa eius Bozeman in Montana admirari possumus in collectione quadam quam Universitas Vyominae curat. 
*Pellicula documentaria praetitulata *The Ballad of Big Al* nos certiores de istius speciei feris facit.
*Ludus interactivus *Planet Dinosaur* incitat ad rem melius cognoscendam.

## Nexus externi
* *Allosaurus* - Vom Fossil zum Lebensbild (PDF; 201&nbsp;kB) – Die Welt der Saurier 4 – FWU Institut für Film und Bild, 2002.
* „Literaturbericht Dinosauria 2002-2003: 636. Hanna, R. R. (2002).“ (PDF; 412&nbsp;kB) – Hartmut Haubold:  *Zbl. Geol. Paläont. Teil II*. 2003, fasciculus 5/6, (impressio specialis ante editionem), p. 467–524.
* The Case of "Big Al" the *Allosaurus*: A Study in Paleodetective Partnerships – Brent H. Breithaupt, Geological Museum, University of Wyoming, Laramie.
* statio BBC de pellicula

## Notae
Categoria:Animalia celebria
Paulus Gubbin

**Paulus** vulgo *Paul* **Gubbins** (natus die 8 Novembris 1949  Southport in Lancastriensi comitatu, mortuus die 6 Augusti 2016) esperanista, diurnarius et paedagogus Britannicus erat. Academiae Esperanticae quoque adhaesit. Diu in universitate quadam Anglica studiosos idioma Zamenhofianum docebat. 

## Vita 
Linguis (e.g. Theodicae) studuit Mancunii et Kingston Ontarionis. Ibi in Canada doctoratu de litteris Theodiscis anno 1978 laureatus est.  

Linguam Esperanticam anno 1984 edidicit et biennio post symbolas periodico *Monato* dare incohatus est. Mox una cum Stephano Maul periodica moderabatur, ubi in rubricis de politica et vita moderna excellebat. Mense Ianuario 2011 autem redactor primus foliorum internationalium in Flandria editorum creatus est.

Anno 2001 etiam folia *La Brita Esperantisto* disponere auxiliabatur. Mense Maio 2013 praeses Consociationis Esperanticae Britanniae (EAB) electus est. Anno 2007 cooptatus est in Academiam Esperanticam.. 

Privatim cattos, ferriviam, autoraedas Mini-Cooper magni aestimabat et clarineta saxophonoque canebat.

## Opera
Liber definitivus *Kunvojaĝu!* (editus apud Edistudio) nactus est Praemium OSIEK. Quem textuum commodorum collectio *Subtekste* secuta est, ubi studentes directo ad colloquia facienda pellerentur (edidit FEL). Ex anno 1993 aestatibus cursus Barlaston in Staffordiensi comitatu dedit; annis 2003, 2005, 2007 autem in America in seminariis *Nord-Amerika Somera Kursaro* (NASK) operam navabat. 

Anno 2002 una cum Edvino Grobe Americano cursum *Esperanto - pasporto al la tuta mondo* quindecim in lectionibus edidit sonis pelliculisque auctum. Magistri cursu usi eum dilaudabant atque rem ipsam artificium didascalicum magnum habebant.

Paulus saepius certaminibus litterarum ab Universali Societate Esperantica celebratis particeps palmam tulit. Anthologia dramatum ''Konto de l' vivo* in serie Stafeto (nr. 22) in lucem prolata est. Anno 2005 edidit opus *Heksakloro unu komo tri* domus editoria Fonto. Strophas eius dramaticas continet florilegium *La Verda Ranaro prezentas...* (2006). Eodem anno editus est res theatrica *Zam- Zam- Zamenhof*. Alia invenitur in periodico "Fonto". Historiones Esperanticos instruebat apud Bouresse in Francia.  

Praemium litterarum *Liro* bis ei datum est: anno 2002 pro historiuncula *Finsezone* et anno 2005 pro *Amikaro*. Etiam pro foliis culturalibus "Beletra Almanako" (nr. 2) res vulgandas dedit. Lingua Anglica autem anno 2012 mythistoriam  *Laddies and Generalmen* et anno 2014 fabulam Milesiam *Westminster Blues* exaravit; nonnulla dramata quoque Anglice scripserat.

## Notae
## Biographia 
* (1996). „Gubbins pri Gubbins“ apud *La Gazeto*, 6/1996-10-31, p. 12-15.

## Nexus externi 
* in libro effigierum res 
*Necrologus apud "Monato" 
* "Paul Gubbins forpasis", Unda Esperantici, 9 Augusti 2016 
* *Kiel verki bonan artikolon?'' - Pauli Gubbins introductio in artem diurnariam quam Hagae fecit

Categoria:Paedagogi

Categoria:Incolae Britanniae
Vestmannorum Insulae

thumb|Heimaey **Vestmannorum Insulae**, seu brevius **Vestmannaeyae** vel **Vestmannoae** (Islandice *Vestmannaeyjar*, Danice *Vestmannaøerne*) sunt parva insularum catena vel archipelagus origine vulcanica constans e quindecim insulis, triginta scopulis et triginta rupibus litori Islandiae ad meridiem converso obiectis. Is archipelagus ad regionem *Suðurland* pertinens constituit commune *Vestmannaeyjabær*, cui 1 Ianuarii 2022 4414 incolae erant. 

Insularum maxima Heimaey, in qua est eodem nomine oppidum, sola inhabitata est. Anno 2018 Iris Roberti filia (Islandice *Íris Róbertsdóttir*) civium magistra creata est.

## Nomen 
Vestmannorum Insulae feruntur nomen tenuisse a servis Hibernicis, qui eo tempore, quo Islandia inhabitari coepta est, a colonis e Norvegia in Islandiam transmigrantibus capti et servi facti erant. Hiberni enim aetate media a Norvegis et pariter ab Islandis *vestmenn* (fere 'homines ex occidente oriundi') dicebantur, propterea quod maximam partem maris Hibernici necnon Scotiae occidentalis obtinebant. Vocabulum *vestmenn* 'Hibernos' designans in lingua Islandica conservatum est, quamvis Hibernia plus in orientem spectet quam Islandia. Sunt autem rerum scriptores, qui putent Vestmannorum Insulas nomen ab ipsis Viccingis tenere, qui iam ante occupationem Islandiae se in Insulis Britannicis collocaverant et Vestmannorum Insulas nonnumquam piscaturae causa frequentaverant.

## Res gestae 
Saeculo 17 Vestmannorum Insulae saepius a praedonibus maritimis vexabantur. Anno 1615 tres naves piraticae ex Hibernia advehentes prope archipelagum a duabus navibus bellicis Danorum interceptae sunt. Omnes praedones, qui capti vita superfuerant, morte multati sunt. Tum anno 1627 praedones ex Africa septentrionali adnavigantes 242 incolas, in iis etiam insularum sacerdotem Olaum Egilli filium, in servitutem abduxerunt.

## Vulcanismus 
thumb|Eruptio anni 1963 insulam *Surtsey* gignens
Vestmannorum Insularum regio, sicut ipsa Islandia, effectuum vulcanismi notissima est. Saeculo 20 duae magnae eruptiones in eadem regione factae sunt: prima anno 1963, cum eruptio duorum annorum et sex mensium novam insulam nomine *Surtsey* genuit, altera anno 1973 in insula Heimaey facta, propter quam plerique insulanorum incolumitatis causa in tutum auferendi erant.

## Insulae 
thumb|Tabula Vestmannorum Insularum topographicaEx omnibus Vestmannorum Insulis hae undecim sunt maximae:
* Heimaey, aream complectens 13,6 chiliometrorum quadratorum (km²)
* Surtsey, ab insula Heimaey inter occasum brumalem et meridiem spectans cum area 1,3 km² (anno 2012)
* Elliðaey (0,45 km²)
* Bjarnarey (0,32 km²)
* Álsey (0,25 km²)
* Suðurey (0,20 km²)
* Brandur (0,1 km²)
* Hellisey (0,1 km²)
* Súlnasker (0,03 km²)
* Geldungur (0,02 km²)
* Geirfuglasker (0,02 km²)

## Notae 
## Nexus interni 
* Abductio Turcica
* Gudrida Simonis filia
* Heimaey

## Nexus externi 
* Situs publicus , , 

Categoria:Islandia
Categoria:Insulae Islandiae
Categoria:Archipelagi Oceani Atlantici
Categoria:Loci habitati Islandiae
Zangivand

**Zangivand** (etiam scriptum **Zangīvand**, Persice زنگي وند) est vicus in Districtu Rustico Qarah Su, Districtus Centralis, Comitatus Kermanshah, Provinciae Kermanshah, Iraniae. Anno 2006 censi sunt 120 vicini in 22 familiis.

## Notae 
## Nexus externi
Categoria:Loci habitati Iraniae
Silicatum

[thumb|[Spathum, saxum silicatum vulgare (saxa iuxta Portum Calensem)]]
**Saxa silicata** sunt mineralium grex maximus; circa 800 saxa silicata nota sunt, et lithosphaerae 90% in silicatis consistunt. In lapidibus fissilibus et gneissis saepe gignuntur.

## Compositio et genera
Sensu chemico silicata sunt oxidi silicii (SiO4) sales et esteres. Cetera silicatorum elementa aluminium, ferrum, magnesium, manganum, calcium, natrium, kalium sunt; rarius lithium, borium, beryllium, zirconium, titanium, fluorum etc. inveniuntur.

Mineralia silicata tetrahedris oxygenicis ([SiO4]3), diversis modis  coniunctis, constructa sunt, et secundum modum coniunctionis dividuntur.

Silicata anularia, quorum tetrahedra oxygenica anulos formant, sunt, e.g., olivinum, zirconum, titanitum, cyanitum, staurolithum, vesuvianum, orthitum, rhodonitum etc.; gemmae smaragdus, granatum, topazium, beryllus, aquamarina silicata anularia sunt.

Silicatorum catenariorum tetrahedra catenas formant; tales pyroxena sunt. Silicata zonalia zonis sui generis constructa sunt; tales sunt, e.g., iadeitum et actinolithum; silicata foliacea foliis, e.g. micae et caolinites et asbestus chrysotilus et murmanitum. Sunt et alia silicatorum genera.

[thumb|gemma Romana saeculi II ex [aquamarina silicato facta]]
## Notae
## Nexus externi
* *Britannica* 
* *Encyclopaedia Russica magna* 
* *Treccani* 

!
Aquamarina

[thumb|Aquamarina (crystallum [Pakistaniae inventum)]]
**Aquamarina** est gemma, berylli genus, cui ferrum colorem aquae marinae (callaino proximum) dat. Silicatum est anulare. Fragilis est et facile politur. 

## Notae
## Nexus externi
* De aquamarina in *Universalis* 

Categoria:Gemmae
Categoria:Silicata
Vigdisa Finnbogii filia

**Vigdisa Finnbogii filia** (Islandice *Vigdís Finnbogadóttir* ['vɪɣtiˑs̺ 'fɪnpɔɣaˌtouhtɪr], nata Reykiavicae die 15 Aprilis 1930) est femina rerum civilium perita, quae ab anno 1980 usque ad annum 1996 munere praesidis Islandiae functa est. Erat prima femina mundi democratice dux civitatis creata.

Vigdisa usque adhuc est legata extraordinaria apud UNESCO diversitati linguisticae promovendae et educationi plurilinguali fovendae necnon socia *Circuli Matritensis*, qui pristinos praesides et primos ministros democratice electos excipit.

## Notae 
## Bibliographia 
* Páll Valsson: *Kona verður forseti.* JPV Útgáfa, Reykjavík 2009. ISBN 978-9935-11-086-2.

## Nexus externi 
* Pagina Vigdisae Finnbogii filiae apud UNESCO 
* Club of Madrid: *Vigdís Finnbogadóttir* 
* Britannica: *Vigdís Finnbogadóttir* 

Categoria:Mulieres
Categoria:Homines vivi
Categoria:Politici
Categoria:Gubernatores civitatum
Categoria:Politici Islandiae
Categoria:Islandia
Aerope

thumb|Thyestes et Aerope a Nosadella picti. Sedecimi saeculi opus.
In mythologia Graeca **Aerope** (Graece Ἀερόπη) fuit uxor Atrei et mater Agamemnonis, Menelai Anaxibiaeque. Filia erat Cretum regis Catrei qui eam postquam  cum moecho invenit  apud Euboeae regem Nauplium interficiendam  misit. Nauplius autem puellae pepercit quae Atreo nupsit. In *Cressis* hodie deperditis Euripides hanc fabulam in scaenam protulerat.

Deinde ab Atrei fratre corrupta adulterium commisit et maritum prodidit. Nam aureum agnum, regni pignus, furtim moecho Thyesti tradidit, quod longae scelerum seriei initium fuit.
## Notae
Categoria:Mythologia Graeca
Christianus VII (rex Daniae)

[thumb|Christianus VII, [Dania|Daniae rex (1789)]]

**Christianus VII** (natus Hafniae die 29 Ianuarii 1749 in Castello Christiansborg; obiit Rendsburgi die 13 Martii 1808), filius Friderici V ex uxore Aloysia Britanniae, fuit rex Daniae et Norvegiae necnon dux Slesvici et Holsatiae ab anno 1766 usque ad mortem. Oriundus ex domo Oldenburgensi etiam *comes in Oldenburg ac Delmenhorst* fuit usque ad annum 1774.

Christianus VII aeger animo habitus est. Dubiam enim gloriam sibi peperit apud posteros, cum Ioanni Friderico Struensee (1737–1772), medico suo, anno 1770 auctoritatem ac potestatem dedisset, ut leges, edicta litterasque regias *pro rege* subscriberet, id quod ei summam rerum Danicarum attulit. Auctoritate spoliatus Ioannes Fridericus Struensee anno 1772 supplicio affectus est.

## Notae 
## Nexus interni 
* Reges Daniae

## Nexus externi 
Categoria:Reges Daniae
Categoria:Nati 1749
Categoria:Mortui 1808